**Dôležité informácie k znovuotvoreniu ŠKD**

**Organizácia ŠKD:**

* Prevádzka ŠKD sa obnovuje od 1.6. 2020 pre žiakov 1. až 3. ročníka ZŠ, ktorí v danom školskom roku navštevovali školský klub a v čase obnovenia vyučovania majú záujem školský klub navštevovať.
* **ŠKD ráno nebude v prevádzke!** Škola je pre deti otvorená od 7.30, do začiatku vyučovania môžu byť už vo svoje triede.
* **ŠKD poobede sa realizuje v čase 11.30 – 16.00.**
* Deti budú v ŠKD v skupinách najviac po 20 žiakov.
* **Skupiny budú kopírovať vyučovacie skupiny** - žiaci, ktorí sú spolu doobeda na vyučovaní, budú spolu i poobede v školskom klube. Skupiny sú tvorené podľa aktuálnych podmienok, nie podľa pôvodného zadelenia počas bežnej prevádzky ŠKD.
* Ak sa u žiaka v priebehu dňa prejaví príznak nejakého ochorenia, bude umiestnený do samostatnej miestnosti a škola kontaktuje zákonných zástupcov, ktorí žiaka bezodkladne vyzdvihnú.

**Povinnosti zákonného zástupcu:**

* **Zákonný zástupca v prvý deň odovzdá škole informácie o dĺžke pobytu dieťaťa v ŠKD ako aj o spôsobe jeho vyzdvihnutia** (kedy dieťa odchádza domov, či ide samo alebo v sprievode poverenej osoby – člena spoločnej domácnosti).
* **Zákonný zástupca** alebo poverená osoba, ktorá príde po dieťa do ŠKD, **čaká na dieťa pred budovou školy. Vstup do budovy je zakázaný.** **O tom, že prišiel po svoje dieťa, upovedomí vychovávateľa v danej skupine telefonicky.**
* Žiaci, rodičia i sprevádzajúce osoby sú povinní dodržiavať všetky pravidlá a opatrenia platné pre ZŠ.
* V prípade potreby konzultácie komunikuje  rodič s učiteľom alebo vychovávateľom telefonicky, mailom alebo osobne - ak si vopred dohodne stretnutie a za dodržania všetkých bezpečnostných opatrení.